Βερριάσιο

Στο γεωλογικό χρονοδιάγραμμα, Βερριάσιο ονομάζεται η πρώτη από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική). Περιλαμβάνει τη χρονική περίοδο 145 με 139,8 εκατομμύρια χρόνια πριν. Πριν από αυτήν είναι το Τιθώνιο (μέρος του Ιουράσιου) και ακολουθείται από το Βαλανζίνιο.

Το Βερριάσιο εμφανίστηκε για πρώτη φορά στην επιστημονική βιβλιογραφία από τον Ενρί Κοκάν (Henri Coquand) το 1869. Ονομάστηκε έτσι από το χωριό Βερριά (Berrias) στον νομό Αρντές της Γαλλίας. Ο επί το πλείστον μη θαλάσσιος αγγλικός σχηματισμός Purbeck ανήκει εν μέρει σε αυτή την εποχή.

 Παραπομπές 

 Βιβλιογραφία 
 ; (2004): A Geologic Time Scale 2004, Cambridge University Press.

Βερριασιο